અચાનક ધડામ દરવાજો બંધ થઈ ગયો. રાણક અને રાણીની આંખ આંસુથી ઉભરાઈ ગઈ. હાથમાં રહેલાં ચીંથરા પર બંનેની નજર પડી ને વીજળીનો આંચકો લાગ્યો હોય તેમ એમણે તે નીચે નાંખી દીધું! એમને અચાનક સાંભર્યું કે, આ તો એ જ કાપડનું વધેલું ચીંથરૂં છે જે સ્વીટીએ એની ઢીંગલીનું ફ્રોક બનાવવા લીધેલું ને એ બંનેને પણ એ જ જોઈતું હતું, જેની છીના-ઝપટીમાં આટલો ટુકડો ફાટી ગયો હતો. પણ આ અહીં ક્યાંથી આવ્યો! એ તો…. ખાઈમાં…..